Jarjabek, Dušan, poslanec NR SR (2024-06-20):
Ospravedlňujem sa, chcel som nám ušetriť čas, ale zrejme to nepôjde, takže ešte raz, ak dovolíte, nedá sa nič robiť. Čiže ešte raz od začiatku. V čl. I § 5 ods. 1 sa za písmeno f) vkladá nové písmeno g), ktoré znie: „g) zabezpečovanie vysielania prostredníctvom regionálnych televíznych štúdií a rozhlasových štúdií v rozsahu najmenej 20 minút denne z každého regionálneho televízneho štúdia a rozhlasového štúdia a podpora a rozvoj regionálnych televíznych štúdií a rozhlasových štúdií, najmä v Banskej Bystrici a Košiciach,“. Doterajšie písmená g) až x) sa primerane preznačia. V čl. I § 5 ods. 1 písm. s) sa na konci vkladá čiarka a pripájajú sa tieto slová: „aj s prihliadnutím na podporu pôvodnej slovenskej tvorby”. V čl. I § 6 úvodnej vete a v § 17 ods. 3 písm. b) deviatom bode sa slová „písm. g)” nahrádzajú slovami „písm. h)”. V čl. I § 10 ods. 1 písm. h) sa za slovo „ukazovateľov,” vkladajú slová „s prihliadnutím na potreby Slovenskej televízie a Slovenského rozhlasu,”. V čl. I § 12 ods. 1 sa za slovom „rozsahu” vypúšťa čiarka a slová „voči ktorému nebolo vydané právoplatné rozhodnutie o jeho oddlžení podľa osobitného predpisu“. Poznámka pod čiarou k odkazu 26 sa vypúšťa. Nasledujúce odkazy a poznámky pod čiarou k týmto odkazom sa primerane preznačia. V čl. I § 13 sa za odsek 1 vkladá nový odsek 2, ktorý znie: „(2) Ak členovi rady uplynulo funkčné obdobie a nedošlo k vymenovaniu alebo zvoleniu nového člena rady, doterajší člen rady vykonáva svoju funkciu člena rady až do vymenovania alebo zvolenia nového člena rady.” Doterajšie odseky 2 a 3 sa primerane preznačia. V čl. I § 13 ods. 2 sa slová „b) až g) nový člen rady je vymenovaný alebo zvolený na zvyšok funkčného obdobia toho člena rady, ktorého vo funkcii nahradil” nahrádzajú slovami „b) až f), nový člen rady je vymenovaný alebo zvolený na nové funkčné obdobie”. V čl. I § 14 ods. 1 písm. a) sa slová „§ 13 ods. 1 a 2” nahrádzajú slovami „§ 13 ods. 1, ak § 12 ods. 2 neustanovuje inak”. V čl. I § 14 ods. 1 sa vypúšťa písmeno e). Doterajšie písmená f) a g) sa primerane preznačia. V čl. I § 14 ods. 3 sa slová „b) až e) a g)” nahrádzajú slovami „b) až d) a f)” a slová „c) až e)” sa nahrádzajú slovami „c) a d)”. V čl. I § 14 ods. 5 v úvodnej vete sa slová „b) až g)” nahrádzajú slovami „b) až f)”. V čl. I § 13, § 15, pardon, ods. 3 sa za slovo „výške” vkladá slovo „dvojnásobku”. V čl. I § 17 ods. 2 sa slová „jedného pre Slovenskú televíziu a jedného pre Slovenský rozhlas” nahrádzajú slovami „ktorými sú riaditeľ Slovenskej televízie a riaditeľ Slovenského rozhlasu”. V čl. I § 18 ods. 1 písm. b) sa za slovom „rozsahu” vypúšťa čiarka a slová „je bezúhonná a spĺňa podmienku, že voči nej nebolo vydané právoplatné rozhodnutie o jeho oddlžení podľa osobitného predpisu,” sa nahrádzajú slovami „a je bezúhonná”. V čl. I § 18 ods. 6 sa slovo „štvornásobku” nahrádza slovom „päťnásobku”. V čl. I § 20 ods. 1 sa vypúšťa písm. e) Doterajšie písmená f) a g) sa primerane preznačia. V čl. I § 30 ods. 8 sa slová „za zástupcu štatutárneho orgánu možno vymenovať osobu, ktorá vykonáva pred účinnosťou tohto zákona funkciu zástupcu generálneho riaditeľa Rozhlasu a televízie Slovenska. Ak osoba podľa prvej vety odmietne vymenovanie do funkcie zástupcu štatutárneho orgánu, predseda Národnej rady vymenuje zástupcu štatutárneho orgánu zo zamestnancov Slovenskej televízie a rozhlasu.” nahrádzajú slovami „za zástupcu štatutárneho orgánu možno vymenovať osobu, ktorá spĺňa podmienky podľa § 18 ods. 1 písm. b) až d).” a na konci poslednej vety sa vkladá čiarka a pripájajú sa tieto slová: „ktorých výška plnenia presahuje sumu 200-tisíc eur vrátane dane z pridanej hodnoty”. V čl. I § 30 ods. 9 sa vypúšťajú slová „zo zamestnancov Slovenskej televízie a rozhlasu” a na konci sa pripája táto veta: „Za zástupcu štatutárneho orgánu podľa predchádzajúcej vety možno vymenovať osobu, ktorá spĺňa podmienky podľa § 18 ods. 1 písm. b) až d).“ V čl. V sa slová „dňom vyhlásenia” nahrádzajú slovami „1. júla 2024”. Dámy a páni... (Prerušenie vystúpenia predsedajúcim.)